**Spurningur 1:** Er tað møguligt at síggja áðurgjørdar eftirlitsfrágreiðingar?

**Svar 1:** Ja. Tvær eftirlitsfrágreiðingar frá 2022 eru nú lagdar út sum fylgiskjøl. Hesar kunnu nýtast til íblástur. Sí annars fylgiskjal 1 fyri dagførda mannagongd fyri fremjan av námsfrøðiliga eftirlitinum.

**Spurningur 2:** Eg umhugsi hava ein sjúkrarøktarfrøðing við eftirútbúgving afturat mær, men bara fyri at skapa eitt yvirlit yvir hvør heilivágur verður givið og hvørjar skipanir vera brúktar. Tað vil siga at viðkomandi ikki skal evaluera nakað - men bara skapa yvirlit. Er hetta at skjóta við síðuna av?

**Svar 2:** Námsfrøðiliga eftirlitið við tilboðum og tænastum sbrt Almannalógini fevnir ikki um heilsufakligt eftirlit, og harvið ikki um eftirlit við heilivági. Heilsufakligt eftirlit við hesum tilboðum verður framt av Landslæknanum. Tað er tó upp til einstaka veitaran hvør luttekur í at fremja eftirlitið, og at lýsa hetta í tilboðnum.

**Spurningur 3:** Eg búgvi uttanlanda og hugsi ikki at viðroknað flogferðir. Men er hetta klókari og so fái eg eitt sindur minni tímaprís ella er tað líka mikið?

**Svar 3:** Tilboðið skal lýsa samlaða kostnaðin. Íroknað skal vera kostnaðurin fyri at fremja sjálvt eftirlitið, eins og kostnaður fyri praktisk viðurskifti, eitt nú at leiga bil og ferðing. Tað er upp til veitaran at áseta tímaprísin og annan kostnað, ið kemst av at fremja eftirlitið, eins og býti millum hesar.